**Javno savjetovanje**

**o nacrtu Odluke o načinu pružanja javne usluge prikupljanja miješanog komunalnog otpada i biorazgradivog komunalnog otpada**

Svoje doprinose javnom savjetovanju molimo dostavite Upravnom odjelu za opće, pravne i tehničke poslove putem priloženog obrasca do 22. siječnja 2018. na adresu elektroničke pošte: ana.huljev@samobor.hr, navodeći u predmetu poruke "Javno savjetovanje"

Temeljem članka 30. stavka 7. Zakona o održivom gospodarenju otpadom (Narodne novine br. 94/13 i 73/17) i Uredbe o gospodarenju komunalnim otpadom (Narodne novine broj 50/2017) pristupilo se izradi Odluke o načinu pružanja javne usluge prikupljanja miješanog komunalnog otpada i biorazgradivog komunalnog otpada (dalje u tekstu: Odluka).

Odlukom se propisuje način pružanja javne usluge prikupljanja navedenih vrsta otpada kao i način odvojenog prikupljanja otpadnog papira, metala, stakla, plastike, tekstila, problematičnog otpada te krupnog (glomaznog) otpada te način gospodarenja komunalnim otpadom.

Cilj donošenja ove Odluke je uspostava javnog, kvalitetnog, i ekonomski učinkovitog sustava sakupljanja komunalnog otpada na području grada Samobora, u skladu s načelima održivog razvoja te zaštite okoliša i javnog interesa.

Obzirom da je u odnosu na prethodno predloženi tekst Odluke za koju je provedeno savjetovanje s javnošću u razdoblju od 21. studenog do 20. prosinca 2017.g. došlo do izmjena, a koje nisu bile predložene od strane dionika savjetovanja već od strane izrađivača odluke tj. Upravnog odjela za komunalne djelatnosti, izmijenjeni tekst Odluke ponovno se stavlja na savjetovanje.